Document ID: 32005D0043

ODLOČBA KOMISIJE
z dne 30. decembra 2004
o spremembah Odločbe 95/388/ES glede posodobitve vzorcev zdravstvenih spričeval za trgovanje med državami članicami Skupnosti s semenom, jajčnimi celicami in zarodki ovc in koz
(notificirana pod dokumentarno številko K(2004) 5544)
(Besedilo velja za EGP)
(2005/43/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/65/EGS z dne 13. julija 1992 (1) o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS, in zlasti četrte alinee člena 11(2) ter tretje alinee člena 11(3),
ob upoštevanju naslednjega:
(1)
Direktiva 92/65/EGS določa zahteve v zvezi z zdravstvenim varstvom živali, ki veljajo za trgovanje s semenom, jajčnimi celicami in zarodki ovc in koz.
(2)
Odločba Komisije 95/388/ES (2) določa vzorec spričevala, ki se uporablja v takem trgovanju.
(3)
Uredba (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3) zdaj zagotavlja pravno podlago za vse ukrepe v povezavi s TSE pri živalih. Uredba Komisije (ES) št. 1492/2004 je spremenila Uredbo (ES) št. 999/2001 z namenom pojasnjenja posebnih zahtev, povezanih s TSE, za trgovanje s semenom, jajčnimi celicami in zarodki ovc in koz ter za zagotovitev odstopanj za seme in zarodke živali določenih genotipov.
(4)
Zato je nujno uskladiti vzorce zdravstvenih spričeval za živali v Prilogah I in II k Odločbi 95/388/ES s posodobljenimi pravili.
(5)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
1. Priloga I k Odločbi 95/388/ES se nadomesti s Prilogo I k tej odločbi.
2. Priloga II k Odločbi 95/388/ES se nadomesti s Prilogo II k tej odločbi.
Člen 2
Ta odločba se uporablja od 1. januarja 2005.
Člen 3
Ta odločba je naslovljena na države članice.
V Bruslju, 30. decembra 2004

Labels: 0
3
16
6